As the Maritime Sector in India goes through a phase of rapid transformation and modernization, the Ministry of Shipping is all set to showcase the investment opportunities in the sector at the first ever Maritime India Summit 2016, scheduled to be inaugurated by Prime Minister Shri Narendra Modi in Mumbai on the 14th of April 2016.
نئی دلّی، 13اپریل ؍ ایک طرف جہاں ہندوستان کا بحری شعبہ تیز رفتار تبدیلی اور جدید کاری سے گزر رہا ہے ، در ایں اثنا جہاز رانی کی وزارت اس شعبے میں سرمایہ کاری کے مواقع کی جھلک اپنی نوعیت کی اولین میری ٹائم انڈیا سمٹ ۔ 2016 میں پیش کرنے کے لئے کمر بستہ ہے ۔ اس کانفرنس کا افتتاح وزیر اعظم جناب نریندر مودی 14 اپریل ، 2014 کو ممبئی میں کریں گے ۔ 14 سے 16 اپریل ، 2016 کے دوران منعقد ہونے والی مذکورہ سہ روزہ چوٹی کانفرنس کا مقصد ہندوستان کے بحری شعبے کے مختلف حصوں میں دستیاب سرمایہ کاری کے وسیع مواقع کے مضمرات کے تئیں بیرون ملک سے متوقع سرمایہ کاروں کوراغب کرنا ہے ۔ یہ چوٹی کانفرنس بندر گاہ ترقیات اور جدید کاری ، گرین فیلڈ بندر گاہ ’’ ساگر مالا ‘‘ کے تحت بندر گاہوں پر ہونے والی ترقیات ، بحری جہازوں کی تیاری ، مر مت اور متروکہ بحری جہازوں کو نمٹائے جانے ، اندرون ملک آبی نقل و حمل ، ساحلی علاقے میں کی جانے والی جہاز رانی ، لائٹ ہاؤس سیاحت اور کروز شپنگ ، اندرون ملک سے آمد و رفت کے سلسلے کی فراہمی اور پوری دنیا سے متوقع سر مایہ کاروں کو راغب کرنے کے لئے بنیادی سہولتوں کی پُر کشش جھلک اور تفصیلات پیش کرے گی ۔ اس تقریب میں 41 ملکوں کے مندوبین ، سی ای او حضرات اور مقررین کی آمد متوقع ہے نیز ہندوستان کی جانب سے بھی ہم عہدہ اراکین کی شرکت ہو گی ۔ جمہوریہ کوریا اس چوٹی کانفرنس کا شریک کار ملک ہے ۔ بحریات اور ماہی پروری کے وزیر مسٹر کم ینگ سُک کی قیادت میں کثیر رکنی وفد بھی اس میں شرکت کرے گا ۔ اس کے علاوہ اس وفد میں دو نائب وزیر ، سینئر سرکاری افسران اور بحری شعبے کی 52 کمپنیوں کے نمائندگان بھی اس کانفرنس میں شریک ہوں گے ۔ ماریشس ، جنوبی افریقہ ، سری لنکا ، بنگلہ دیش ، مڈغاسکر ، سوڈان اور مالدیپ کے وزراء بھی اس چوٹی کانفرنس میں شریک ہوں گے ۔ کانفرنس کے پہلے دن اعلیٰ سطحی سی ای او حضرات کے فورم کا اہتمام بھی کیا جائے گا جس میں بیرون ملک سے 19 سی ای او حضرات اور ہندوستان کی جانب سے 17 سی ای او حضرات جن میں سب ہی کا تعلق بحری کمپنیوں سے ہوگا ، کی شرکت متوقع ہے ۔ موضوعاتی اجلاس 14 اور 15 اپریل کو منعقد ہوگا جبکہ نمائش 16 اپریل ، 2016 تک جاری رہے گی ۔ 13 موضوعاتی اجلاسوں میں ساگر مالا ۔ بندر گاہ سے متعلق ترقیات ، بحری جہازوں کی تیاری اور تعمیر ، بحری جہازوں کی مر مت بحری جہازوں کو نمٹایا جانا ، بحری تعلیم اور تربیت کے ذریعہ ہنر مندی کا فروغ ، اندرون ملک آبی راستوں پر نقل و حمل کے ذرائع اور ساحلی علاقوں میں جہاز رانی ، اندرون ملک سے رابطہ کاری اور کثیر پہلوئی اہم ساز و سامان کی فراہمی ، بین الاقوامی جہاز رانی اور بحری مالی مواقع ، جو بحری سلسلے والی ریاستوں میں دستیاب ہیں ، کروز شپنگ اور لائٹ ہاؤس سیاحت ، جزائر کی ترقیات اور آبی وسائل ، بحری سلامتی اور قزاقی کی روک تھام جیسے موضوعات شامل ہیں ۔ شریک کار ملک جنوبی کوریا جو بحری تکنالوجیوں کے شعبے میں ایک سرکردہ ملک کی حیثیت رکھتا ہے اور عالمی پیمانے پر جہاز سازی کے معاملے میں متعلقہ منڈی میں 30 فیصد کا حصہ دار ہے ، تعاون و اشتراک کے مضمرات کو نمایاں کرنے والے ایک خصوصی اجلاس کا اہتمام کرے گا ۔ جن ریاستوں میں سمندری سرحدیں ہیں وہاں دستیاب مواقع کی تفصیلات پیش کرنے کے لئے بھی ایک اجلاس کا اہتمام کیا جائے گا ۔ موضوعاتی اجلاسوں میں شرکت کے لئے 72 مقررین ( غیر ملکی 38 ، ہندوستانی 34 ) نے اپنی آمد کی تصدیق کی ہے ، جبکہ 300 سے زائد بین الاقوامی مندوبین سمیت 3000 مندوبین نے اپنا نام درج رجسٹر کرایا ہے اور توقع ہے کہ وہ مذکورہ گفت و شنید میں حصہ لیں گے ۔ 14-15 اپریل ، 2016 کو منعقد ہونے والے دو اجلاسوں میں 120 سے زائد کاروباری اور رعایتی معاہدوں اور ای پی سی ٹھیکوں پر دستخط کئے جانے کا منصوبہ وضع کیا گیا ہے ۔ ان ٹھیکوں اور معاہدوں کے ذریعہ زائد از 82 ہزار کروڑ روپئے (زائد از 12 ارب امریکی ڈالر کے بقدر ) سرمایہ کاری متوقع ہے ۔ 8260 کروڑ روپئے ( 1.3 ارب امریکی ڈالر ) کے بقدر کی سرمایہ کاری کے لئے 20 ایل او آئی پر دستخط کئے جا رہے ہیں ۔ جنوبی کوریا کے ساتھ بندر گاہ ترقیات اور آپریشن کے سلسلے میں ایک مفاہمتی عر ضداشت پر بھی دستخط کئے جانے ہیں ۔ اس موقع پر ممبئی میں جہاز رانی ، نقل و حمل اور شاہراہوں کے وزیر جناب نتن گڈ کری نے مذکورہ چوٹی کانفرنس کے سلسلے میں اخباری نمائندوں سے بات چیت کرتے ہوئے کہا کہ بندر گاہ سے وابستہ ترقیات حکومت کی ترجیحات میں شامل ہے ۔ انہوں نے کہا کہ اس شعبے کے ذریعہ ایک کروڑ روزگار کے مضمرات فراہم ہو سکتے ہیں جس میں 40 لاکھ براہ راست اور 60 لاکھ بالواسطہ مضمرات آئندہ پانچ برسوں میں فراہم ہو سکتے ہیں ۔ وزیر موصوف نے کہا کہ مذکورہ چوٹی کانفرنس بحری شعبے میں بین الاقوامی تعاون کے سلسلے میں ایک نئے عہد کی شروعات کا راستہ کھو لے گی جس سے ملک کو زبردست فائدہ حاصل ہو گا ۔ اس چوٹی کانفرنس میں شرکت کرنے والے دیگر وز راء میں وزیر داخلہ جناب راج ناتھ سنگھ ، وزیر خارجہ محترمہ سشما سو راج ، وزیر دفاع جناب منوہر پاریکر ، فولاد اور کان کنی کے وزیر جناب نریندر سنگھ تو مر ، بجلی ، کوئلہ اور قابل احیاء توانائی کے وزیر مملکت ( آزادانہ چارج ) جناب پیوش گوئل ، ہنر مندی ترقیات اور صنعت کاری کے وزیر مملکت جناب راجیو پرتاپ روڑی ، سیاحت، شہری ہوا بازی اورثقافت کے وزیر مملکت ( آزادانہ چارج ) جناب مہیش شرما ، تجارت و صنعت کی وزیر مملکت ( آزادانہ چارج ) محترمہ نرملا سیتا رمن ،پیٹرولیم اور قدرتی گیس کے وزیر مملکت ( آزادانہ چارج ) جناب دھرمیندر پردھان ، جہاز رانی ، سڑک نقل و حمل اور شاہراہوں کے وزیر مملکت جناب پون رادھاکرشنن ، زراعت کے وزیر مملکت جناب سنجیو کمار بالیان، امور داخلہ کے وزیر مملکت جناب کرن رجی جو اور ریلوے کے وزیر مملکت جناب منوج سنہا کے نام شامل ہیں ۔ آندھرا پردیش کے وزیر اعلیٰ جناب این چندرا بابو نائیڈو ، مہاراشٹر کے وزیر اعلیٰ جناب دیویندر فڑنویس ، گجرات کی وزیر اعلیٰ محترمہ آنندی بین پٹیل اور گوا کے وزیر اعلیٰ جناب لکشمی کانت پرسیکر بھی اس چوٹی کانفرنس میں شرکت کریں گے ۔ علاوہ ازیں مختلف ریاستوں کے وزراء اور سینئر افسران بھی اس میں شریک ہوں گے ۔ خصوصی ڈیمو سیشن کے ساتھ منعقد کی جانے والی ایک نمائش جدید ترین تکنالو جیوں ، مصنو عات اور خدمات کی جھلک پیش کرنے کے ساتھ بحری شعبے میں ہونے والی جد ید ترقیات کے بارے میں تازہ ترین جانکاری بھی فراہم کرے گی ۔ اس نمائش میں ایک خصوصی انڈیا پویلین اور جنوبی کوریا اور نار وے کے لئے علیحدہ مخصوص پویلین لگایا گیا ہے ۔ اس نمائش میں مجموعی طور پر 200 کمپنیاں اپنی بحری مہارت اور اہلیت اور اپنی جدید ترین تکنالوجیوں کی نمائش کے لئے اسٹال لگا رہی ہیں ۔ مشہور آرٹ ڈائریکٹر نتن دیسائی کے ذریعہ یہاں ایک خصوصی بحری جہاز میوزیم بھی قائم کیا جا رہا ہے ۔ اس میوزیم میں ہندوستان کی تاب ناک بحری تاریخ اور تاریخی ورثے کو فن کارانہ انداز میں پیش کیا گیا ہے ۔ ہندوستان کی بحری تاریخ اور ورثے پر مشتمل ایک خصوصی ای ۔ بک لاؤنج بھی مندوبین کے لئے آراستہ کیا گیا ہے ۔ ہندوستان کے پاس 7517 کلو میٹر طویل ساحلی علاقہ ہے ، اندرون ملک 14426 کلو میٹر قابل جہاز رانی آبی راستے ہیں اور بحری روایت کی قدیم مالا مال تاریخ ہے ۔ ہندوستان کے بحری شعبے میں ترقیات کے زبر دست مضمرات پو شیدہ ہیں ۔ آج ہمارا بحری کا روبار عالمی شرح اضافہ کے مقابلے میں دو گنی رفتار سے ترقی کر رہا ہے ۔ حکومت ہند کی کوشش ہے کہ ایسی پالیسیاں وضع کی جائیں جن کے ذریعہ کاروبار کرنا آسا ن ہو جائے اور سرمایہ کاری پر ترغیبات بھی دی جا سکے ۔ واضح رہے کہ بحری ترقیات سے متعلق پرو جیکٹوں کے لئے آٹو میٹک روٹ کے تحت صد فیصد براہ راست غیر ملکی سر مایہ کاری کی اجازت دی گئی ہے ۔ آن لائن بندر گاہ کاروبار کے فروغ کے لئے ویب پر مبنی پورٹ کمیونٹی سسٹم قائم کیا گیا ہے اور پی پی پی پروجیکٹوں کے لئے بو لی لگا نے کے سلسلے میں آن لائن طریقہ کار کو سہل اور شفاف بنایا گیا ہے اور اس کی معیار بندی کی گئی ہے ۔ جہاز سازی اور مرمت کے کام کو بنیادی ڈھانچے کی حیثیت دی گئی ہے اور اسے مالی ترغیبات دی جا رہی ہیں ۔ بندر گاہ سمیت بنیادی ڈھانچے کی ترقی کے لئے انکم ٹیکس میں بھی رعایت دی جا رہی ہے ۔ ساحلی علاقے میں جہاز رانی کے لئے سروس ٹیکس میں تخفیف کی گئی ہے اور پی پی پی پروجیکٹوں کے لئے مخصوص اہتمام کیا گیا ہے ۔ یہ تمام اقدامات اس لئے کئے گئے ہیں کہ ملک میں بحری شعبے کو ترقی کے بھر پور مواقع حاصل ہوں اور یہ اپنے گم گشتہ تابناک ماضی کو پھر سے حاصل کرنے کے ساتھ اپنے مضمرات سے بھر پور طریقے سے مسفتید ہو سکے ۔ (م۔ر ۔ ر۔ 13-4-16) (Release ID :138847)